* PRIPOROČAM TI, DA VSAK DAN IZPIŠEŠ 15 GLAGOLOV IN SE JIH INTENZIVNO UČIŠ, TER SI JIH SKUŠAŠ ZAPOMNITI.
* MORDA JE PAMETNO, DA SI NA SEZNAMU OZNAČIŠ GLAGOLE, PRI KATERIH JE 3. OBLIKA ČISTO DRUGAČNA, POSEBNA.
* DODAJAM ŠE NEKAJ NASVETOV ZA UČENJE NEPRAVILNIH GLAGOLOV:
1. **Nepravilne glagole razdelite na več različnih skupin.**

Četudi govorimo o nepravilnih glagolih, tudi slednji sledijo določenim vzorcem. Da bi se jih lažje naučili, jih poskusite razdeliti na več skupin glede na podobnosti. Za vas smo pripravili nekaj tabel s posamičnimi primeri, vi pa lahko vzorce in glagole še dopolnite!

**a) GLAGOLI, ENAKI V VSEH OSNOVNIH ČASIH**

|  |  |
| --- | --- |
| the present (sedanjik), the past (preteklik), the past participle (pretekli deležnik) | bet (staviti), burst (počiti, razpočiti se), cast (metati, vreči, dodeliti vlogo, oddati, dati …), cost (stati), cut (rezati, urezati), fit (prilegati se; obleka se prilega), hit (zadeti, udariti, pritisniti … ), hurt (boleti), let (pustiti, dopustiti, spustiti, izpustiti), put (postaviti, odložiti), quit (odpovedati, končati, odstopiti), set (postaviti, posaditi, stopiti v, poslati koga kam … ), shut (ustaviti, zapirati, pripreti si), split (razpoloviti, razhajati se, deliti … ), spread (širiti (se), raztezati se, mazati (se) … ) |
|  |  |

**b) GLAGOLI Z ENAKIM SEDANJIKOM in PRETEKLIM DELEŽNIKOM**

|  |  |  |  |
| --- | --- | --- | --- |
|  | PRESENT | PAST | PAST PARTICIPLE |
| postati | become | became | become |
| priti | come | came | come |
| teči | run | ran | run |
|  |  |  |  |

**c) GLAGOLI S ČRKO –*O* V PRETEKLIKU IN PRETEKLEM DELEŽNIKU**

|  |  |  |  |
| --- | --- | --- | --- |
|  | PRESENT | PAST | PAST PARTICIPLE |
| zlomiti | break | broke | broken |
| izbrati | choose | chose | chosen |
| obleči | wear | wore | worn |
|  |  |  |  |

**č) GLAGOLI S ČRKO –*O* V PRETEKLIKU**

|  |  |  |  |
| --- | --- | --- | --- |
|  | PRESENT | PAST | PAST PARTICIPLE |
| voziti | drive | drove | driven |
| voziti se, jahati | ride | rode | ridden |
| pisati | write | wrote | written |
|  |  |  |  |

**d) PRETEKLIK S KONČNICAMA –*EW,*PRETEKLI DELEŽNIK S KONČNICAMI –*OWN***

|  |  |  |  |
| --- | --- | --- | --- |
|  | PRESENT | PAST | PAST PARTICIPLE |
| leteti | fly | flew | flown |
| rasti | grow | grew | grown |
| poznati, znati | know | knew | known |
|  |  |  |  |

**e) PRETEKLIK, KJER SE SPREMENIJO SAMOGLASNIKI IZ *-I*, V *-A* IN *-U***

|  |  |  |  |
| --- | --- | --- | --- |
|  | PRESENT | PAST | PAST PARTICIPLE |
| začeti | begin | began | begun |
| piti | drink | drank | drunk |
| plavati | swim | swam | swum |
|  |  |  |  |

1. **Pomagajte si z glasbo!**

Ste ljubitelji rap glasbe? Odlično! In četudi tovrstna glasba ne bi bila vaša prva izbira, lahko dobro popestri učenje povsem dolgočasne snovi. Izberite primerno podlago (ne prehitro) in za začetek poskusite le s preprostim rapanjem glagolov. Kasneje lahko besede povežete tudi v celoto in iz naučenih glagolov naredite pravo zgodbo! Si ne predstavljate, kako? Tako! <https://www.youtube.com/watch?v=gNaDvAYC0Jw>

1. **Naredite svojo družabno igro in k igranju povabite prijatelje ali svoje brate, sestre, starše!**

Ko ste že deloma usvojili glagole, jih lahko utrjujete preko različnih iger. Za glagole v sedanjiku lahko poiščete ustrezno slikovno gradivo in sličice pokrijete (kot pri igri spomina). Ustreznice v ostalih časih napišete na druge lističe in jih razprostrete čez mizo oz. preprogo. Ko odkrijete sličico, v najhitrejšem možnem času poskusite najti še ustreznice glagola v ostalih časih. Da bi bila igra še zanimivejša, lahko uporabite peščeno uro in tekmujete z ostalimi v času.